"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii läks käima One Way saade Helsingi Kaisanieme stuudiost.
Tere tulemast!
Täna jätkab Tapani Suonto õpetust "Mooses pilliroolaekas".
Enne seda näeme filmi One Way Iisraeli tööst.
Siioni pärast ma ei vaiki ega jää rahule Jeruusalemma pärast,
enne kui tema õigus hakkab paistma
ja tema pääste põleb otsekui tõrvik. - Jesaja 62:1
One Way Iisraelis
Iisraeli riigi sündi nimetatakse aja kellaks.
Jumala silmatera Iisrael mängib pearolli ajaloosündmustes
ja on paljudele komistuskiviks.
Iisraeliskäijale avanevad Piibli sündmused ja kohad
uuel moel igal sammul.
Siit algas kõik.
Siin nuttis Jeesus Jeruusalemma pärast
ja kandis risti Kolgatale.
Siin andis Ta oma elu kogu inimkonna eest,
et lunastada mitte üksnes juute, vaid kõiki rahvaid
patu ja surma meelvallast igavesse ellu.
Siin tõusis Ta kolmandal päeval surnuist
ja käskis oma jüngreil jagada rõõmusõnumit kõigile rahvaile
kuni maailma äärteni.
Täna on Iisrael silmitsi ehk oma ajaloo suurimate ohtudega.
Lõunast ja Gazast tulistatud rakettide
ning Süüriast lähtuvate provkoatsioonide tõttu.
Ka antisemitism tõstab tänases Euroopas pead,
isegi nii lähedal kui naaberriigis Rootsis.
See nõuab kristlaste palveid ja ponnistusi,
et mõistaksime, millisel ajal elame
ja mis maailmas toimub.
Keset kõike seda tegutseb Iisraeli Jumal siiski imeliselt.
One Way teeb Iisraelis tööd kohalike partnerite kaudu.
Nii mõnigi soomlane on käinud One Way misjonireisidel Pühal maal.
Jeruusalemmas tegutseb One Way pikaajaline koostööpartner
Kol Ba'Midbar Kogudus.
Nad evangeliseerivad aktiivselt nii Iisraelis
kui ümbritsevais araabiariikides.
Vaimset ärkamist võib selgelt tunda ka araabiamaade moslemite seas.
Paljud on evangeeliumi suhtes vastuvõtlikud.
Meil on mitmeid teenistusi.
Jagame evangeeliumi juutidele ja araablastele.
Iisraelis on suur vajadus evangeeliumi järele.
Juudi ja araabia kogukonnas on kokku ehk vaid 20 000 kristlast.
Seda pole just palju.
Paljud kogudused on nõrgad.
Püüame barjääre murda ja lõhesid ületada,
ning teha koostööd nii juutide kui araablastega.
Tihti käivad meil külas evangeliseerimistiimid.
Hetkel on meil külas 8-liikmeline naistegrupp.
Meil oli koos tore.
Jagasime heebrea- ja araabiakeelseid Uusi Testamente.
Viisin neid erinevatesse Jeruusalemma rajoonidesse.
Nad olid väga põnevil, kuna olid Iisraelis varemgi olnud,
kuid polnud kunagi evangeeliumi jaganud.
Iisraellased armastavad turiste, aga mitte evangeliseerivaid.
Kui iga kus tahes turistina rändav kristlane levitaks evangeeliumi,
oleks see väga tore.
One Way aitab toetada ka koguduse turvakodu naistele,
mis aitab nii juudi kui araabia naisi.
Neil on erinevad taustad ja erinevad olukorrad.
Mõned on siin paar kuud, teised mõne nädala
või mõne päeva.
Turvakodu juhataja soovib, et Jumal saadaks just need naised,
kes Tema meelest turvakodu abi ja toetust vajavad.
Donna ja tema abikaasa Doni Simon otsivad uusi ruume
üksnes naistekodule,
et see oleks lahus koguduse ülejäänud tööst.
Kuigi töö on väiksemahuline, on see oluline neile,
kes on raskustesse sattunud ja siit abi saavad.
Jeruusalemmas teeme koostööd ka Alliance'i kogudusega,
mis toimetab abi Läänekaldale ja Gazasse.
Töö on poliitilise olukorra tõttu ohtlik ja raske.
Läänekaldal on rohkelt araabia kristlasi,
kes elavad tugeva surve all.
Neile toimetatakse toidu- ja riideabi.
Vaimne ühnedus araabia kristlastega on raskustes oluline.
Peredes ja koguduses rõõmustatakse osadusest,
mida kogeme vaid Kristuses.
Iisraeli riik elab erinevate väljakutsete keskel.
Kuna see on regiooni ainus demokraatia,
voolab sinna pidevalt põgenikke,
muuhulgas Sudaanist, Darfourist ja Eritreast.
Paljud põgenikud on kristlased ega taha naasta moslemiriikidesse,
kus neid taga kiusatakse.
Teised aga põgenevad kaootilise olukorra eest
või otsivad mingitki sissetulekut.
Osa tulijaist püüab Iisrael integreerida
ja leida neile tööd kibutseis. Osa saadetakse kodumaale tagasi.
Viimasel ajal on erinevad kogudused ja üksikkristlased
ärganud reageerima olukorra vajadustele.
Kol BaMidbar alustas toidujagamist põgenikele.
3 - 4 korda nädalas pakub supiköök sooja toitu rohkem kui 100 mehele.
Enamikul põgenikest pole eluaset.
Nad elavad parkides ja püüavad mingitki tööd leida.
Paljudel on kodumaal pere.
On selge, et nende seas levivad kuritegevus, uimastid ja must töö.
Vaimsed vajadused on karjuvad.
Tel Avivis on Neve Shanani kvartal, mille kõrvaltänavail prostitutsioon
ja uimastid on argipäevane asi.
Neve Shananis tegutsev Lootuse Uks
on samuti One Way koostööpartner.
Keskuse tööpõhimõte on lihtne:
prostituutidest naistele pakutakse süüa, puhkamis- ja pesemisvõimalust
ning ka riideid.
Tööd kannab Kristuse armastus raskustesse sattunud
ja kadunud inimeste vastu.
Vabatahtlikuina töötab kirju seltskond,
kelle seas on nii juute kui kristlasi.
Töös prostituutidega on omad väljakutsed.
Nad töötavad tänavail 10 -15 tundi päevas
ja kasutavad kogu raha uimastitele.
Mõned uimastid röövivad une ja inimene ei suuda magada.
Tänavaelu on ka ohtlik.
Röövimised ja peksmised on tavalised.
Lõpuni räsitud naine ei jaksa vahel pärast söömist muud,
kui panna pea taldrikule ja unne suikuda.
Sellise katkise inimese südamesse silla ehitamiseks
ja tema usalduse võitmiseks on vaja tõelist Kristuse armastust.
Paljud on keskusse saabudes kogenud elus lapsest peale
jätkuvat vägivalda, ärakasutamist ja hülgamist.
Lootuse Ukses kogeb ta inimväärikat kohtlemist.
Iisraelis pole just palju võimalusi tõsistest uimastitest vabanemiseks.
Kristliku rehabilitatsioonitöö kaudu võiks vabanejate arv
märgatavalt suurem olla.
Asjad liiguvad edasi tasahilju.
Keskuse kaudu pääseb pidevalt naisi uut elu alustama,
ikka üks korraga.
Hetkel otsib Lootuse Uks oma tähtsale tööle uusi ruume.
Keskuse juht Faith peab hetkel olulisimaks palvetoetust.
Inimeste viletsus pole Jeesuse ajast muutunud.
Jumal tegutseb siiski imeliselt seal, kus häda kõige suurem.
Mina olen maailma valgus.
Kes järgneb mulle, ei käi pimeduses,
vaid tal on elu valgus.” - Johannese 8:12
Eelmisel esmaspäeval õpetas Tapani Suonto teemal
"Mooses pilliroolaekas." Nüüd kuuleme selle teist osa.
One Way Pühapäevapidu kell 12, Vuorikatu 19, Helsingis
Mooses oli Jumala kooli minnes 40-aastane,
ja kooli lõppedes 80-aastane.
Miks Mooses alguses läbi kukkus?
Esiteks sellepärast, et ta polnud ülesandeks valmis,
ta polnud veel Jumala koolis käinud.
Teiseks polnud veel Jumala aeg.
Jumalal on alati aega meie koolitamiseks.
40 aastat Moosese elust oli eraldatud koolitamiseks.
Ära siis imesta, kui sinu elus aeg möödub.
Jumalal on meie koolitamiseks aega.
Ta armastab meid ja oskab meid hellalt kasvatada.
Ta teab, mida teeb.
Ta valmistab meid tuleviku ja uue kuningriigi jaoks.
Jumala mõtted pole meie mõtted ja Jumala teed pole meie teed.
Me ei saa neid teid muuta ega kuskilt oma liha jõus lõigata.
Jumal ei luba seda kunagi, ei Moosese ega meie elus.
Ta viib omad asjad omal moel lõpule.
Piibel ütleb, et kui Mooses egiptlase tappis,
vaatas ta enda ümber sinna-tänna.
Moosese pilk oli inimesel.
Teda sidus inimesekartus ja ta käis omi teid.
Nii juhtubki, kui omi teid käime.
Vahime ringi ja meie pilk on inimestel.
Õpetussõnad ütlevad:
Su silmad vaadaku otse ja su pilk olgu suunatud ettepoole!
Vaid osaduses Jumalaga võib vabaneda sellest kalduvusest,
inimesekesksusest,
kus meie pilk on pidevalt mujal ja mitte Jumalal.
Vaid osaduses Jumalaga võib inimene olla teistest sõltumatu
ja suudab Jumalat teenida.
Vaid see, kes on vaba inimeseorjusest,
on küps usus Jumala teid käima.
Pastor Kai Antturi ütles kord,
et head lapsed ei saavuta siin maailmas midagi.
Hästi öeldud.
Kui tahad, et Jumal sind kasutaks, pead olema valmis selleks,
et oled vahel teistele pahanduseks.
Paljude teiste meelest pole sa enam hea.
Jumala tahte tegemine ei tähenda, et kõik sulle 'hurraa' hüüavad,
õlale patsutavad ja sinuga rahul on.
Tihti on see tee vastupidine.
Sa ei suuda neid teid käia, kui pidevalt ringi vahid,
ja mõtled sellele, mida teised arvavad.
Jumal koolitab ja kasvatab sind nii, et sa suudad.
Uus Testament räägib Heebrealaste 11:24 -
Usus keeldus Mooses, kui ta oli saanud suureks,
laskmast end nimetada vaarao tütre pojaks.
Ta eelistas pigem näha vaeva koos Jumala rahvaga
kui üürikest aega nautida pattu,
sest Egiptuse aaretest suuremaks rikkuseks
pidas ta teotust Kristuse pärast, sest ta tõstis oma silmad tasu poole.
Usus jättis ta maha Egiptuse, kartmata kuninga raevu,
sest otsekui nähes nähtamatut, püsis ta vaprana.
Püha Vaim räägib meile Uues Testamendis Moosesest
armu valguses.
Ei räägita sõnagi Moosese vigadest.
Kõik teevad vigu. Isegi sina.
Kuid meie vead on unustatud.
Jumala maailmas, Taevariigis, neid enam pole.
Hinnalised on ka head kavatsused, mitte üksnes head teod.
Jumal uurib meie südant.
Võiks öelda, et armastavad kavatsused
on palju paremad, kui välised tööd, puhaste motiivideta.
On hea, kui püüdled õige ja hea poole,
ning tegema armastustegusid, isegi kui see alati ei õnnestu.
Mooses jättis usu kaudu Egiptuse.
Ta keeldus kandmast vaarao tütrepoja nime.
Kui Mooses oleks elanud vaid nähtavale vaadates,
poleks ta jätnud positsiooni õukonnas ja selle mõjuvõimu.
Ta hülgas kõik, sest nägi usu kaudu midagi paremat.
Sellest sai ta jõudu.
Ta pidas Kristuse teotust Egiptuse aaretest suuremaks.
See on võimalik vaid usu kaudu.
Seda suudab vaid süda, mis tunneb Jumalat,
kus Jumal on oma töö teinud.
Mooses on Vanas Testamendis üks Jeesuse võrdkujusid.
Jeesus loobus Taeva hiilgusest ja tuli maailma,
mitte üksnes inimese rolli alandudes, vaid kandis meie patud
ja nende needuse.
Ta ei teinud üksnes midagi meie eest,
vaid samastus meiega ja võttis isegi meie patud endale.
Mooses ei aidanud oma kõrges seisuses oma vendi
mitte üksnes vaarao tütrepojana,
vaid asus nende kõrvale häbis ja orjuses.
Tema koht oli nende juures.
Ta ühines südames nendega.
Tal oli Kristuse südame loomus.
Inimene võib rääkida head Jumalast ja Jumala rahvast,
olla nende kaitsja, aidata kogudust ja kaitsta kristlust,
kuid teine asi on nendega ühineda ja nii koos Kristusega kannatada.
Isegi kui nad on tagakiusatud, halvustatud
ja tihti ka suurte puudujääkidega, mida Jumala rahvas tihti on,
ometi nendega samastuda.
Kristlaste kaitsjaks olemine pole sama mis kristlasest märter.
Daarjaves oli Taanieli nii kiindunud, et valvas tema pärast kogu öö,
kui Taaniel veetis Issanda tunnistajana öö lõvikoopas.
Siin on suur erinevus.
Igast kristlasest, kes nõustub Jumala lapsena kasvama,
saab lõpuks kuningriigi kristlane.
Kuningriigi kristlane on inimene, kes mõistab,
et vaatamata kirikkonnale on kõikjal siiraid Jeesuse järgijaid,
kes on mu vennad ja õed.
Frank Munz ütles kord, et minu vaimne kodu on kõikjal.
Ta oli Jumala voolitud jumalamees.
Võin tema mõttega ühineda.
Paljud eri paigus jutlustajad kogevad sama:
meil on kõikjal vendi ja õdesid.
See ei tähenda, et kohalikku kogudust pole enam vaja,
vaid armastuse ja vaimu osadus on tõeline kõikjal.
Olen kohanud paljusid, kes on kiivad luterlased
ja halvustavad nelipühilasi, metodiste;
või teisi kristlasi, kes on kiivad nelipühilased
ning halvustavad luterlasi ja vabakirikulisi.
Millest see johtub?
Nad pole veel kasvanud nii nagu Jumala laps peaks kasvama.
Nad pole veel valmis kandma Kristuse teotust.
Jumal pole saanud neist veel tõelisi kuningriigi kristlasi voolida.
Kui pilgatakse mõne teise koguduse usklikke,
kas oled valmis tõusma ja ütlema: Nad on minu vennad ja õed,
minu liha ja veri;
nende viletsus ja vead on ka minu viletsus ja vead.
Kas oled valmis tulema Moosese kombel
õukonna hiilgusest Jumala rahva kõrvale,
samastudes nendega kõigis olukordades,
saama nendega üheks?
Seda Kristuse meel tähendabki.
Jeesus ei vaja kaitsjaid, vaid järgijaid,
kes kõnniksid Tema jälgedes.
Ta ei taha, et kaitseksime või esindaksime Tema asja,
vaid oleksime Temaga üks.
Ta ise võttis kord armastusest meie koha,
ja vaid sellepärast, et Tema tühjendas end,
võime meie olla täna Tema rahvas, Tema järgijad,
elava Jumala lapsed.
See ei tähenda, et peaksime armastuse pärast tõest loobuma.
Kui vahel One Ways valeõpetuse suhtes sõna võtame,
pole me inimese vastu, vaid õpetuse vastu;
hingevaenlase vastu,
kes tahab meie vendi ja õdesid pimedusse, viletsusse
ja kannatustesse ajada.
Armastus Jumala ja inimese suhtes on pidada Tema sõna
ning kuulutada seda.
Samas aga armastame neidki, kes eksitusse satuvad,
ja aitame neid tagasi õigele teele.
Vaikime palveks.
Elav Jeesus,
aitäh, et tahad teha meist kõigist tõelisi Jumala lapsi,
kes oskavad võtta ususamme, kui Sina kutsud.
Aitäh Issand, et meid kasvatad. Sina teed meis kõigis sügavat tööd.
Vahel ka kõrbekuumuses, nagu Moosesegi puhul,
kuid Sa teed seda armastusest, et muuta meid Kristuse sarnaseks,
et võiksime olla Sinu käsutuses Sinu armastuse kanalitena maailmas.
Vaid Sinu armastus võib maailma muuta.
Aitäh, Issand, et meid on kutsutud sellest maailmast Sind järgima
ning võime olla täna Jumala rahvas.
Aitäh selle suure armu eest ja selle eest,
et Sina teed oma tööd, nagu Moosesegi puhul,
Sina valmistad oma astjad.
Aitäh, et valmistad meid igaviku jaoks.
Aitäh, Jeesus, et ükski pimeduse jõud
ei saa tühistada Sinu plaane ja tahet.
Aitäh, et peagi saabub päev,
kui selle maailma vürst kõrvale lükatakse
ja maailm teab, et Jeesus Kristus on Issand,
isandate Issand ja kuningate Kuningas,
ning meie oleme Tema sulased, Jeesuse nimel. Aamen.
See on tänaseks kõik.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri